
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02686/2013-04
09.04.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.04.2014. године, донела је

О Д Л У К У

о акредитацији студијског програма
основних академских студија
Утврђује се да УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ „МИХАЈЛО ПУПИН“ са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, ПИБ:  DOCVARIABLE PIB \* MERGEFORMAT 101161200, Матични број: 08166161,  испуњава прописане стандарде за акредитацију студијског програма: основне академске студије – ИНФОРМАТИКА И ТЕХНИКА У ОБРАЗОВАЊУ као интердисциплинарне и двопредметне студије и то за упис 20 (двадесет) студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ „МИХАЈЛО ПУПИН“ са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, је дана 27.12.2013. године поднела захтев за акредитацију студијског програма основне академске студије – ИНФОРМАТИКА И ТЕХНИКА У ОБРАЗОВАЊУ као интердисциплинарне и двопредметне студије под бројем 612-00-02686/2013-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ „МИХАЈЛО ПУПИН“ и предлог одлуке, достављени су Комисији за акредитацију и проверу квалитета.
Студијски програм спaда у интердисциплинарне и двопредметне студије а што је у складу са законом и листом области коју је утврдио Национални савет. Назив диломе ДИПЛОМИРАНИ ПРОФЕСОР ИНФОРМАТИКЕ И ТЕХНИКЕ је у складу са листом звања коју је утврдио Национални савет, а дужина студија 4 године је у складу са законом.

У курикулуму је предвиђена Методичка пракса 1-60 часова (остали часови) и 3 бода, Школска пракса 60 часова (остали часови) и 3 бода и Методичка пракса 2-60 часова (остали часови) и 3 бода. Дипломски рад 10 бодова
Програм је прихваћен 27.12.2013. године од стране Сената Универзитета у Новом Саду и 18.12.2013 од стране Наставно научног већа Факултета.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

Установа је објавила публикацију о студијском програму: Водич за студенте и Инфирматор за школску 2013/2014,  и подаци су такође присутни на сајту установе www.tfzr.uns.ac.rs.

Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

У курикулуму је обезбеђена активна настава по годинама:

I-година     активна настава 20,5 часова недељно или 615 часова годишње и 

                    предавања 10,5 часова недељно или 52,5% и 45 часова (остали 

                    часови)

II-година    активна настава 22 часа недељно или 660 часова годишње и 

                    предавања 11 часова недељно или 50%

III-година  активна настава 20 часова недељно или 600 часова годишње и           

                    предавања 10 часова недељно или 50%  и 15 остали часови,   

                    стручна пракс 1 – 75 часова и 5 бодова

IV-година  активна настава 20 часова недељно или 600 часова годишње а 

                    предавања 10 часова недељно или 50%. Остали часови по 

                    предметима 15 часова, стручна пракса 2 – 75 часова и 2 бода и    

                    Дипломски рад 30 часова и 15 бодова

Студијски програм покрива три модула:

М1 – Информационе технологије - инжењерство

М2 – Информационе технологије у пословним системима

М3 – Информационе технологије у образовању 

Од укупно 42 предмета 33 је обавезних, а осталих 9 студент бира са листе од 19 изборних предмета, при чему је изборност 24,58%. Заступљеност одређене групе предмета према типу у односу на број ЕСПБ  бодова: Академско-општеобразовни предмети 15,83%, Теоријско-методолошки предмети 16,25%, Научно-стручни предмети 30,63%, Стручно-апликативни предмети 37,29%.
Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.  

Установа је приложила описе везане за завршни рад и стручну праксу.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са четири слична програмима из иностраних центара. 

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит. 
Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Установа реализује 15 студијских програма на првом, другом и трећем нивоу са 55 наставника и 34 сарадника сви у сталном радном односу са просечним оптерећењем наставника 6,55 часова недељно, сарадника 10,85 часова недељно. Наставници у сталном радном односу држе 92,02 % предавања, тиме је испуњен захтев да више од 70 % часова активне наставе држе наставници са пуним радним временом. 

Укупан број наставника је довољан да покрије укупан број часова наставе на студијском програму.  У реализацији студијског програма основних академских студија Информатика и техника у образовању укључено је укупно 26 наставника, 23 у сталном радном односу и за све су дате копије радних књижица и 3 по уговору. Просечно оптерећење наставника на студијском програму 0,65 часова недељно. Нема наставника са ангажовањем већим од 12 часова недељно. 

Наставници са пуним радним временом држе 76,47% наставе.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 20 сви у сталном радном односу је довољан да покрије укупан број часова наставе на студијском програму. Оптерећење сарадника је 0,80 часова недељно.
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма. 
Обезбеђен је одговарајући простор за извођење наставе. Укупна бруто површина износи 4.071,75 м2 или 2,14 м2/студенту и рад у две смене за 1.902 студента. Са овим је испуњен стандард који захтева најмање 2 м2 по студенту при раду у две смене. Птосторије су веома уређене са новим намештајем и погодне су за коришћење у наставном и научном процесу.

На студијском програму уписује се 80 студената годишње или укупно 320 студената. У истом простору се одвија настава за студенте дипломских  студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.
Високошколска установа је обезбедила покривеност предмета одговарајућом уџбеничком литературом, 132 уџбеника, 120 библиотечких јединица и читаоницу са 20 места. Обезбеђена је опремљеност училима и помоћним наставним средствима за нормално одвијање наставног процеса (92 јединице научне опреме).

Установа је формирала Одбор за квалитет и самовредновање и Комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 21 члана из реда: наставника, сарадника, ненаставног особља и студената.      
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ „МИХАЈЛО ПУПИН“ за студијски програм основне академске студије – ИНФОРМАТИКА И ТЕХНИКА У ОБРАЗОВАЊУ као интердисциплинарне и двопредметне студије испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е
О АКРЕДИТАЦИЈИ студијског програма
ОСНОВНИХ АКАДЕМСКИХ СТУДИЈА
УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ „МИХАЈЛО ПУПИН“ са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, ПИБ:  DOCVARIABLE PIB \* MERGEFORMAT 101161200, Матични број: 08166161, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ИНФОРМАТИКА И ТЕХНИКА У ОБРАЗОВАЊУ као интердисциплинарне и двопредметне студије и то за упис 20 (двадесет) студената у седишту Установе за извођење на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

